Negotynas
Negotynas (lenk. Niegocin) − ežeras Lenkijoje, Varmijos Mozūrų vaivadijoje, Mozūrijos ežeryne. Ežero plotas 26,04 km², ilgis 10,8 km, plotis iki 4,8 km. Negotynas yra 115,7 m aukštyje virš jūros lygio. Didžiausias gylis − 40 m. Kranto linija mažai vingiuota, krantai žemi, kai kur apaugę mišku. Yra 3 salos. Šiaurėje jungiasi su Kisainio, pietuose – su Jagudžio ežerais. Šiauriniame krante įsikūręs Lėcius.